Likumprojekts

**Grozījumi likumā "**[**Par valsts pensijām**](https://likumi.lv/ta/id/38048-par-valsts-pensijam)**"**

Izdarīt likumā "[Par valsts pensijām](https://likumi.lv/ta/id/38048-par-valsts-pensijam)" (Latvijas Republikas Saeimas un Ministru Ziņotājs,[1996,](https://likumi.lv/ta/id/38048-par-valsts-pensijam#n1) [1.](https://likumi.lv/ta/id/38048-par-valsts-pensijam#n1), [24.](https://likumi.lv/ta/id/38048-par-valsts-pensijam#n24)nr.;[1997,](https://likumi.lv/ta/id/38048-par-valsts-pensijam#n3) [3.](https://likumi.lv/ta/id/38048-par-valsts-pensijam#n3), [13.](https://likumi.lv/ta/id/38048-par-valsts-pensijam#n13)nr.;[1998,](https://likumi.lv/ta/id/38048-par-valsts-pensijam#n1) [1.](https://likumi.lv/ta/id/38048-par-valsts-pensijam#n1), [24.](https://likumi.lv/ta/id/38048-par-valsts-pensijam#n24)nr.;[1999,](https://likumi.lv/ta/id/38048-par-valsts-pensijam#n11) [11.](https://likumi.lv/ta/id/38048-par-valsts-pensijam#n11), [23.](https://likumi.lv/ta/id/38048-par-valsts-pensijam#n23)nr.;[2002,](https://likumi.lv/ta/id/38048-par-valsts-pensijam#n2) [2.](https://likumi.lv/ta/id/38048-par-valsts-pensijam#n2)nr.; 2004, [6.](https://likumi.lv/ta/id/38048-par-valsts-pensijam#n6)nr.;[2005,](https://likumi.lv/ta/id/38048-par-valsts-pensijam#n13) [13.](https://likumi.lv/ta/id/38048-par-valsts-pensijam#n13), [24.](https://likumi.lv/ta/id/38048-par-valsts-pensijam#n24)nr.;[2006,](https://likumi.lv/ta/id/38048-par-valsts-pensijam#n24) [24.](https://likumi.lv/ta/id/38048-par-valsts-pensijam#n24)nr.;[2007,](https://likumi.lv/ta/id/38048-par-valsts-pensijam#n24) [24.](https://likumi.lv/ta/id/38048-par-valsts-pensijam#n24)nr.; 2008, [7.](https://likumi.lv/ta/id/38048-par-valsts-pensijam#n7), [10.](https://likumi.lv/ta/id/38048-par-valsts-pensijam#n10), [14.](https://likumi.lv/ta/id/38048-par-valsts-pensijam#n14)nr.;[2009,](https://likumi.lv/ta/id/38048-par-valsts-pensijam#n8) [8.](https://likumi.lv/ta/id/38048-par-valsts-pensijam#n8), [15.](https://likumi.lv/ta/id/38048-par-valsts-pensijam#n15)nr.; Latvijas Vēstnesis, 2009, 199. nr.; 2010, 16., 205. nr.; 2011, 202. nr.; 2012, 104. nr.; 2013, 112., 137., 194. nr.; 2014, 75. nr.; 2015, 122. nr.; 2016, 57., 241. nr.; 2017, 128. nr.; 2018, 87., 196. nr., 2019, 240.nr.) šādus grozījumus:

1. 12.pantā:

izteikt otro daļu šādā redakcijā:

“(2) Personām, kurām ir šajā likumā noteiktais vecuma pensijas piešķiršanai nepieciešamais apdrošināšanas stāžs, piešķirtās (pārrēķinātās) vecuma pensijas apmērs nedrīkst būt mazāks par minimālās vecuma pensijas apmēru.”

papildināt pantu ar 2.1 un 2.2 daļu šādā redakcijā:

“(21) Minimālās vecuma pensijas aprēķina bāze ir 25 procenti no Centrālās statistikas pārvaldes pārskata gadā tīmekļa vietnē publicētās mājsaimniecību rīcībā esošās ienākumu mediānas uz vienu ekvivalento patērētāju (turpmāk – ienākumu mediāna), personām ar invaliditāti kopš bērnības – 30 procenti no ienākumu mediānas. Minimālās vecuma pensijas apmēru nosaka, minimālās vecuma pensijas aprēķina bāzei piemērojot koeficientu – 1,2, un par katru nākamo gadu, kas pārsniedz šajā likumā noteikto vecuma pensijas piešķiršanai nepieciešamo apdrošināšanas stāžu, apmēru palielinot par diviem procentiem no minimālās vecuma pensijas aprēķina bāzes.

(22) Minimālās vecuma pensijas apmēru nosaka pensijas piešķiršanas (pārrēķināšanas) dienā, kā arī pārskatot minimālās vecuma pensijas aprēķina bāzi. Minimālās vecuma pensijas aprēķina bāzi pārskata atbilstoši likumā “Par sociālo drošību” noteikto minimālo ienākumu sliekšņu pārskatīšanas kārtībai.”

2. 16.pantā:

aizstāt pirmās daļas 2.punktā vārdus “valsts sociālā nodrošinājuma pabalsta līmenī” ar vārdiem “25 procentu apmērā no ienākumu mediānas, bet personām ar invaliditāti kopš bērnības – 30 procentiem no ienākumu mediānas”;

aizstāt otrajā daļā vārdus “valsts sociālā nodrošinājuma pabalstu, kuram” ar vārdiem “25 procentiem no ienākumu mediānas, personām ar invaliditāti kopš bērnības – 30 procentiem no ienākumu mediānas, kuriem”.

papildināt pantu ar 2.1 daļu šādā redakcijā:

“(21) Invaliditātes pensijas apmēru, kāds atbilstoši invaliditātes grupai noteikts šā panta pirmās daļas 2.punktā un šā panta otrajā daļā, pārskata atbilstoši likumā “Par sociālo drošību” noteikto minimālo ienākumu sliekšņu pārskatīšanas kārtībai.”

3. 23.pantā:

aizstāt ceturtajā un piektajā daļā vārdus “Ministru kabineta” ar vārdiem “šā panta devītajā daļā”;

izteikt devīto daļu šādā redakcijā:

“(9) Minimālās apgādnieka zaudējuma pensijas apmērs katram bērnam ir:

1) no dzimšanas līdz septiņu gadu vecuma sasniegšanai – 25 procenti no ienākumu mediānas;

2) no septiņu gadu vecuma – 30 procenti no ienākumu mediānas.”;

papildināt pantu ar desmito daļu šādā redakcijā:

“(10) Minimālās apgādnieka zaudējuma pensijas apmēru pārskata atbilstoši likumā “Par sociālo drošību” noteikto minimālo ienākumu sliekšņu pārskatīšanas kārtībai.”.

4. Aizstāt 36.panta otrajā daļā vārdus “nedrīkst būt mazāks par valsts sociālā nodrošinājuma pabalstu” ar vārdiem “nedrīkst būt mazāks par 25 procentiem no ienākumu mediānas, personām ar invaliditāti kopš bērnības – 30 procentiem no ienākumu mediānas.”

5. Papildināt pārejas noteikumus ar 74. un 75.punktu šādā redakcijā:

“74. Nosakot minimālās vecuma pensijas apmēru saskaņā ar šā likuma 12.panta 2.1 daļu, laikā no 2021.gada 1.janvāra līdz 2024.gada 31.decembrim minimālās vecuma pensijas aprēķina bāzei piemēro koeficientu – 1,1.

75. Par periodu no 2021.gada 1.janvāra līdz 2021.gada 30.aprīlim vecuma pensiju, invaliditātes pensiju un apgādnieka zaudējuma pensiju, kas nosakāma minimālās pensijas apmērā, izmaksā minimālās pensijas, kāda bija noteikta  atbilstoši normatīvajiem aktiem līdz 2020.gada 31.decembrim, apmērā  un ne vēlāk kā līdz 2021.gada maijam veic šo minimālo pensiju pārrēķinu, un starpību izmaksā vienlaikus ar 2021.gada maija mēneša pensiju.”.

Likums stājas spēkā 2021. gada 1. janvārī.

Iesniedzējs:

labklājības ministre R.Petraviča

D.Trušinska, 67021553

Dace.Trusinska@lm.gov.lv